**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.204/6(prot. Nr.6, 15.§) |

Par lokālplānojuma redakcijas nodošanu publiskajai apspriešanai un institūciju atzinumu saņemšanai

Pamatojoties uz Teritorijas attīstības plānošanas likuma 12.panta trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 82. un 83.punktu, Liepājas pilsētas ilgtspējīgas attīstības stratēģiju līdz 2030.gadam, izskatot lokālplānojuma izstrādātāja sabiedrības ar ierobežotu atbildību “Metrum” 2021.gada 7.aprīļa iesniegumu Nr.176/a/00-2021, ar kuru iesniegta izstrādātā lokālplānojuma redakcija, kas groza Liepājas pilsētas teritorijas plānojumu zemesgabalam Raiņa ielā 5, Liepājā, un lokālplānojuma izstrādes vadītāja Uģa Kaugura ziņojumu par izstrādāto lokālplānojuma redakciju, kā arī izskatot Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Nodot lokālplānojuma “Lokālplānojums, kas groza Liepājas pilsētas teritorijas plānojumu zemesgabalam Raiņa ielā 5, Liepājā” redakciju publiskajai apspriešanai un institūciju atzinumu saņemšanai.

2. Noteikt publiskās apspriešanas termiņu četras nedēļas.

3. Lokālplānojuma izstrādes vadītājam lēmumu par lokālplānojuma redakcijas nodošanu publiskajai apspriešanai un institūciju atzinumu saņemšanai piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā un pašvaldības tīmekļa vietnē.

4. Paziņojumu par publisko apspriešanu ievietot Teritorijas attīstības plānošanas informācijas sistēmā, pašvaldības tīmekļa vietnē un publicēt paziņojumu vietējā laikrakstā.

5. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Liepājas pilsētas būvvaldei, Finanšu pārvaldei, Izpilddirektora birojam, Nekustamā īpašuma pārvaldei  |